אור עקיבא

**הרפובליקה העממית של אור עקיבא** היא מדינה בישראל ששמה המלא הוא **אור עקיבא**, המקיימת שלטון רפובלי ואף מוסדות חינוך ושיער. אור עקיבא היא תת-קטגוריה של **עקיבא** (שאר תתי הקטגוריות כוללות ברבי עקיבא, בני עקיבא, שלמה גרוניך ומחלף עקיבא, עליהן אין לנו זמן לדבר היום, ואף לא להזכיר אותן בשמן, או לסגור את הסוגריים שבהם היינו כוללים אותם אילו היה לכך זמן.

.אור עקיבא ידועה בכך שזהו מקום שאין לשוטט בו לאחר שעות החשיכה מאחר והדבר יכול להיחשב כפשע ולרוב אף נאכף!

## האיסור על שיטוט באור עקיבא לאחר שעות החשיכה

המאפיין הבולט ביותר של אור עקיבא הוא חוק קשוח ויש שיגידו אף דרקוני, שאוסר על שיטוט ברחבי העיר בכל שעה שהיא.

החוק כולל את הכבישים, המדרכות, שלטי החוצות, גגות הבתים (מלבד גג אחד מסויים שעליו חרוט משפט רב חשיבות שנדון בו בהמשך). הפארקים הציבוריים, מסילות הרכבת, פחי האשפה, העצים, השיחים ואפילו קן הנמלים הלאומי - כולם מקומות אסורים לשיטוט. אסורים לחלוטין. כל אדם שנתפס משוטט בהם הוא פושע, **א ו ט ו מ ט י ת .**

כדי שתבינו מה חומרת המצב, הנה דוגמה. שיטוט באור עקיבא לאחר שעות החשיכה מוגדר כפשע חמור ביותר, יותר גרוע מהלבנת הון. בניגוד לשעות היום, העונש המעוגן בחוק על שיטוט באור עקיבא לאחר שעות החשיכה זהה לעונש על שיטוט באור עקיבא בכל שעה שהיא.

להמחשה, השחקן האמריקאי יו ג'קמן נכלא פעם במעצר בעקבות כך. לשלוש שנים. באמת.

## היסטוריה

הקמת אור עקיבא התרחשה במאה שעברה (אם תרצו לדעת היכן בדיוק היא עברה, רשאים לפנות לסטיבן הוקי). הגורמים להקמה היו א, ב וגם, ג'. יום אחד חשו תושבי אור עקיבא שהם לא מספיק חרוצים בעבודתם. לדברי פרופסור סטנסבורג, תושב העיר דאז: "אנשים ככה כל היום על התחת, יושבים על הספה בבית שלהם, לא עושים כלום עם החיים יעני." אמירה זו הפכה לשנויה במחלוקת, משום שחלק מהאנשים הזדהו איתה (יש מצב שגם אלי כהן), אחרים ביקרו אותה בגסות, ולא הושגה הסכמה רחבה בנושא מדי יום ביומו.

מסיבות אלו הוחלט להקים את אור עקיבא (הבנתם? XD. הלצה. אמרתי להקים את אור עקיבא כי הם ישבו. קומדיה במיטבה).

## לאחר פריצת המרד

מדינת ישראל לא הסכימה עם הרעיון של מדינה עצמאית בתוך שטחה ולכן תקפה את אור עקיבא בגסות באמצעות הצבא והתקשורת. לאחר קרב קצר וממושך רור עקיבא הפסידה אנושות, ונאלצה להודות באשמה.

## ואף על פי כן

כפי שהבחין הקורא חד העין, הערך הנוכחי כלומר זה כלומר העמוד בויקיאמת שאתם מעיינים בו ברגעים אלו ממש כרגע, הערך אמנם מתחיל במילים "אור עקיבא היא מדינה" וזאת בניגוד מוחלט לפסקה הקודמת! אם כך, האם ישנה סתירה בין חלקים שונים של הערך? לא ולא. מדובר בחובבנות מסוג שלא יתקבל באתר רציני כמו ויקיאמת. אדרבה. ישנה התפתחות עלילתית נוספת, "טוויסט בעלילה" כפי שיכנוה בלעז, שטרם התוודעתם אליה מפני שלא הגעתם לחלק בערך בו אתאר אותה לפרטי פרטיה.

## [אלא אם כן, כמובן, מדובר בקריאה שנייה שלכם של הערך, ואז אתם כמספר הכל-יודע]

אז לאחר התבוסה המרה במלחמת צה''ל-צאע"ל (אלו ראשי תיבות של צבא אור עקיבא לשחרור, מפני ששכלול של האות הראשונה בכל מילה ייצור את המילה \*צאע"ל\*).

## אנקדוטה לגבי המלחמה הנ''ל:

שמה של המלחמה הפך למשפט-שובר-שיניים חרף הקושי הרב בהגייתו, ושדרני רדיו עושים בו שימוש עד היום על מנת להכשיל את עמיתיהם בעת ארוחת הצהריים בשיטת "הוא לא יודע שהוא מוקלט". שיטה זו מהווה את רובה המכריע של התוכנית המעולה "הוא לא יודע שהוא מוקלט".

חזרה לנושא המלחמה עצמה - מנהיגי המרד נאלצו להיכנע (ולא, ימותו), ולהודות שמדינת אור עקיבא, מעולם לא הייתה, מדינה של ממש, אלא, רק חזיון תעתועים. ובכל זאת, באישון הלילה, הס פן תעיר, יצא לו אחד מצעירי אור עקיבא, טיפס על המגדל הגבוה ביותר במדינה (העובדה שאני שוב מכנה אותה מדינה מהווה רמז מקדים נוסף), ואמר בקול רם "אור עקיבא היא מדינה!" ולאחר מכן חרט את אותן המילים בדיוק על גגו של המבנה. ועל כן, אור עקיבא הוא סיפורה של מדינה שלא ויתרה על עצמאותה גם באותות משבר החמורים מכל, ועמדה בכל מכשול שעמד בינה לבין עצמאותה. איש מתושבי ישראל לא גילה את התרמית מעולם (שאם גילה היה ודאי פולש לשם בצבאו בשנית), ולמעשה מדינת ישראל משוכנעת עד היום ביומו כי אור עקיבא הובסה לנצח.

## ייתכן שלתאר אירועים אלה לפרטי פרטיהם באתר אינטרנט עברי אינו הרעיון הכי טוב בעולם.

אם מישהו מתושבי אור עקיבא חש כי אני מסכן את בטחונו האישי או את בטחונם של בני ביתו בכתיבת שורות אלו, הוא מוזמן לפנות אלי בצ'אט או בסקייפ על מנת לדון בנושא.